Legal Document

Category: 177

Text:
38. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 488 της 15/23 Δεκ. 1987 (ΦΕΚ Α΄ 226) Δομή, ρόλος και τρόπος διοίκησης και λειτουργίας της Κοινωνικοποιημένης Επιχείρησης «Εταιρεία Ύδρευσης και Αποχέτευσης Πρωτεύουσας (ΕΥΔΑΠ)». Έχοντας υπόψη: 1.Τις διατάξεις των παρ. 2 και 3 του άρθρ. 2 του Νόμ. 1365/1983 (ΦΕΚ 80/Α/1983) «κοινωνικοποίηση των επιχειρήσεων δημόσιου χαρακτήρα ή κοινής ωφέλειας». 2.Την από 3.2.1984 γνώμη της Γνωμοδοτικής Επιτροπής της παρ. 2 του άρθρ. 2 του Νόμ. 1365/ 1983 όσον αφορά την Εταιρεία Ύδρευσης και Αποχέτευσης Πρωτεύουσας (ΕΥΔΑΠ), που συστήθηκε με την κοινή απόφαση των Υπουργών Εθνικής Οικονομίας και Δημόσιων Έργων 1444/Ε 9/ 21.7.1983 (ΦΕΚ 422/Β/21.7.83) «σύσταση Γνωμοδοτικής Επιτροπής του Νόμ. 1365/1983 στον τομέα Ύδρευσης-Αποχέτευσης και που συγκροτήθηκε με την όμοια απόφαση 2412/5/2.11.83 (ΦΕΚ 630/Β/3. 11.1983) «Συγκρότηση Γνωμοδοτικής Επιτροπής του Νόμ. 1365/1983 για την Εταιρεία Ύδρευσης και Αποχέτευσης Πρωτεύουσας (ΕΥΔΑΠ)». 3.Την με αριθ. 471/86 γνωμοδότηση του Συμβουλίου της Επικρατείας, μετά από πρόταση των Υπουργών Εσωτερικών, Εθνικής Οικονομίας και Περιβάλλοντος - Χωροταξίας - Δημοσίων Έργων, αποφασίζουμε: ΚΕΦΑΛΑΙΟ Α΄ Γενικές Διατάξεις Μορφή Επιχείρησης Άρθρ.1.-1.Η κοινωνικοποιημένη Εταιρεία με την επωνυμία «Εταιρεία Ύδρευσης και Αποχέτευσης Πρωτεύουσας (ΕΥΔΑΠ)» ανήκει στο Ελληνικό Δημόσιο. Λειτουργεί με πλήρη διοικητική, νομική και οικονομική αυτοτέλεια με την εποπτεία του Κράτους, χωρίς να επέρχεται μεταβολή στη νομική προσωπικότητά της. 2.Η λειτουργία της ΕΥΔΑΠ διέπεται από την κείμενη νομοθεσία εκτός από τις περιπτώσεις που ρυθμίζονται διαφορετικά από το δ/γμα αυτό ή από άλλες ειδικές ρυθμίσεις. 3.Έδρα της ΕΥΔΑΠ ορίζεται η Αθήνα. ΚΕΦΑΛΑΙΟ Β΄ ΑΝΤΙΠΡΟΣΩΠΕΥΤΙΚΗ ΣΥΝΕΛΕΥΣΗ ΚΟΙΝΩΝΙΚΟΥ ΕΛΕΓΧΟΥ (ΑΣΚΕ) Άρθρ.9.-Τα μέλη του Διοικητικού Συμβουλίου, ο Γενικός Διευθυντής και οι Αναπληρωτές Γεν. Διευθυντές, υπέχουν, κατά την εκτέλεση του έργου τους, τις αστικές και ποινικές ευθύνες που προβλέπονται από την κείμενη νομοθεσία. (Μετά τη σελ. 710,04) Σελ. 710,05 Τεύχος Ι-73 Σελ. 89 Ύδρευση Λεκανοπεδίου Αθηνών 23.Ι.β.38 ΓΕΝΙΚΟΣ ΔΙΕΥΘΥΝΤΗΣ  ΚΑΙ ΑΝΑΠΛΗΡΩΤΗΣ ΓΕΝ. ΔΙΕΥΘΥΝΤΗΣ Άρθρ.10.-Ι.Ο Γενικός Διευθυντής ορίζεται για τριετή θητεία εκ των μελών του Δ.Σ. με κοινή απόφαση των Υπουργών Εσωτερικών, Εθνικής Οικονομίας και Περιβάλλοντος-Χωροταξίας–Δημ. Έργων. Με την παραπάνω απόφαση τα καθήκοντα του Γεν. Δ/ντή δύνανται να ανατίθενται στον Πρόεδρο του Δ.Σ. Οι αναπληρωτές Γεν Δ/τές ορίζονται με απόφαση του Δ.Σ. ύστερα από εισήγηση του Γεν. Δ/ντή και για 3ετή θητεία. 2.Ο Γενικός Διευθυντής είναι το ανώτατο εκτελεστικό οργανο της Εταιρείας, προΐσταται όλων των υπηρεσιών της ΕΥΔΑΠ, διευθύνει το έργο τους παίρνει τις αναγκαίες αποφάσεις, μέσα στα πλαίσια των διατάξεων που διέπουν τη λειτουργία της επιχείρησης, των εγκεκριμένων προγραμμάτων και προϋπολογισμών και των αποφάσεων της ΑΣΚΕ και του Διοικητικού Συμβουλίου. Στο πλαίσιο που καθορίζεται από το προηγούμενο εδάφιο, ο Γενικός Διευθυντής ασκεί όλες τις ουσιαστικές διευθυντικές αρμοδιότητες. Τον Γενικό Δ/ντή απόντα ή κωλυόμενο αναπληρώνει με απόφαση του Δ.Σ. ένας Αναπληρωτής Γενικός ΔΙΕΥΘΥΝΤΉΣ.  3.Ο Γενικός Διευθυντής αποφασίζει την κατάρτιση συμβάσεων αντικειμένου μέχρι και 30.000.000 δρχ.  4.Αν τοποθετηθούν στη θέση του Γενικού Διευθυντή ή Αναπληρωτών Γεν. Δ/ντών, πρόσωπα από τους εργαζόμενους, παίρνουν μόνο τις αποδοχές των θέσεων αυτών αντίστοιχα. Μετά την καθ’ οιονδήποτε τρόπο αποχώρησή τους επανέρχονται στη θέση τους. Στην ίδια θέση επανέρχονται και αν παραιτηθούν ή για οποιονδήποτε λόγο αποχωρήσουν από το Διοικητικό Συμβούλιο πριν από τη λήξη της θητείας τους. Ο χρόνος θητείας στο Διοικητικό Συμβούλιο ή σε θέση αναπληρωτή Γεν. Διευθυντή μέλους του προσωπικού της Εταιρείας θεωρείται χρόνος πραγματικής υπηρεσίας στην ΕΥΔΑΠ για όλες τις συνέπειες και για συνταξιοδότηση.  5.Ο Γεν.Δ/ντής δύναται να ανακληθεί με κοινή απόφαση των Υπουργών Εσωτερικών, Εθν. Οικονομίας και Περιβάλλοντος–Χωροταξίας–Δημ. ΄Εργων που λαμβάνεται είτε αυτεπάγγελτα είτε μετά από εισήγηση του Δ.Σ. Οι Αναπληρωτές Γεν. Δ/ντές δύναται να ανακληθούν από το Διοικητικό Συμβούλιο. Με την εισήγηση πρέπει να συμφωνούν τα 2/3 των μελών του Δ.Σ. Σελ. 710,06 Τεύχος Ι-73 Σελ. 90 Οι συναρμόδιοι Υπουργοί πρέπει μέσα σε ένα μήνα από την κοινοποίηση σε αυτούς της εισήγησης του Δ.Σ. να αποφασίσουν για την αποδοχή ή όχι της εισήγησης. 6.Θέμα ανάκλησης Γεν. Δ/ντή ή Αναπληρωτών Γεν. Δ/ντών μπορεί να συζητηθεί από το παραπάνω όργανο μόνο μια φορά κατά τη διάρκεια της θητείας του. ΣΥΜΒΟΥΛΙΟ ΔΙΕΥΘΥΝΣΗΣ Άρθρ.11.-1.Το Συμβούλιο Διεύθυνσης της Εταιρείας συγκροτείται από τον Γεν Δ/ντή και τους Αναπληρωτές Γενικούς Διευθυντές, προεδρεύεται από τον Γενικό Δ/ντή, βρίσκεται σε απαρτία όταν παρίστανται όλα τα μέλη του, πλην ενός, και αποφασίζει με απόλυτη πλειοψηφία των παρόντων μελών για θέματα που του έχουν ανατεθεί.  2.Το Συμβούλιο Διεύθυνσης αποφασίζει την κατάρτιση συμβάσεων αντικειμένου πάνω από 30.000.000 δρχ. μέχρι και 50.000.000 δρχ. 3.Τα ποσά που αναφέρονται στην κατάρτιση συμβάσεων αρμοδιότητας Δ.Σ. (άρθρ.6 παρ.2 εδάφ. 6), Γεν.Δ/ντή (άρθρ.10 παρ. 3) και Συμβούλιου Δ/νσης (παρ. 2 του παρόντος άρθρου) δύνανται να αναπροσαρμόζονται ύστερα από πρόταση των αρμόδιων οργάνων και κοινή απόφαση των Υπουργών Εθν. Οικονομίας και Περιβάλλοντος–Χωροταξίας–Δημ. Έργων. 23.Ι.β.38 Ύδρευση Λεκανοπεδίου Αθηνών ΚΕΦΑΛΑΙΟ Δ΄ ΕΡΓΑΣΙΑΚΑ ΣΥΜΒΟΥΛΙΑ Άρθρ.12.-1.Στην έδρα της Εταιρείας συνιστάται Κεντρικό Εργασιακό Συμβούλιο (ΚΕΣ). Η συγκρότησή του γίνεται με απόφαση του Υπουργού Περιβάλλοντος-Χωροταξίας και Δημοσίων Έργων δημοσιευόμενη στην Εφημερίδα της Κυβερνήσεως. 2.Το Κεντρικό Εργασιακό Συμβούλιο είναι 9μελές και αποτελείται από εκπροσώπους των εργαζομένων που εκλέγονται με άμεση καθολική ψηφοφορία και το σύστημα της απλής αναλογικής. Η θητεία των μελών είναι τριετής. η διάταξη του άρθρ. 3 παρ. Ι εδάφ. β΄ του παρόντος εφαρμόζεται αναλόγως. 3.Το Κεντρικό Εργασιακό Συμβούλιο έχει τις εξής αποκλειστικώς αρμοδιότητες: α)Εισηγείται στη Διεύθυνση για θέματα οργάνωσης, λειτουργίας, προγραμματισμού και ελέγχου της Εταιρείας. β)Προτείνει μεθόδους αύξησης της παραγωγικότητας και βελτίωσης των υπηρεσιών της Εταιρείας, εφόσον του ζητηθεί. γ)Γνωματεύει στην ΑΣΚΕ για θέματα κανονισμών και στο Δ.Σ. για θέματα εφαρμογής τους, δ)Γνωματεύει για θέματα συνθηκών εργασίας, υγιεινής και περιβάλλοντος. ε)Αποφασίζει τη σύσταση εργασιακών συμβουλίων (κατά χώρο δουλειάς), με σύνθεση και αρμοδιότητες ανάλογες του ΚΕΣ. στ)Καταρτίζει τον κανονισμό λειτουργίας του και Αποφασίζει για θέματα πολιτιστικά, αθλητικά, λεσχών προσωπικού και εστιατορίων στα πλαίσια των αντίστοιχων κονδυλίων της Εταιρείας  Κωλύματα και ασυμβίβαστα μελών Διοικητικού Συμβουλίου ΑΣΚΕ και ΚΕΣ Άρθρ.13.-1.Τα μέλη του Διοικητικού Συμβουλίου, της ΑΣΚΕ και του ΚΕΣ πρέπει να είναι Έλληνες πολίτες και να έχουν συμπληρώσει το 21 έτος της ηλικίας τους.  2.Η ιδιότητα μέλους του Διοικητικού Συμβουλίου, της ΑΣΚΕ και του ΚΕΣ, εκτός από τα προβλεπόμενα από άλλες διατάξεις ασυμβίβαστα, είναι ασυμβίβαστη με την ιδιότητα μέλους οργάνου διοίκησης ή του προσωπικού συνδικαλιστικής οργάνωσης και με την ιδιότητα συνταξιούχου του Οργανισμού. 3.Εκλογή και αποδοχή από μέλος της ΑΣΚΕ, του Δ.Σ. και του ΚΕΣ της ιδιότητας του μέλους στη διοίκηση συνδικαλιστικών οργανώσεων συνεπάγεται έκπτωση από την ιδιότητα του μέλους των παραπάνω οργάνων της Εταιρείας. Προστασία των Εκπροσώπων των εργαζομένων Άρθρ.14.-Οι εργαζόμενοι στην Εταιρεία που είναι μέλη της ΑΣΚΕ, του Δ.Σ. και των Εργασιακών Συμβουλίων απολαμβάνουν για όλο το χρόνο της θητείας τους και ένα χρόνο μετά τη λήξη της προστασίας του άρθρ 14 παρ. 5 έως 9 του νόμ. 1264/1982.  «΄Αρθρ.14α.Με κοινή απόφαση των Υπουργών Εθνικής Οικονομίας και Περιβάλλοντος, Χωροταξίας και Δημοσίων Έργων μπορεί να παρατείνεται η θητεία των αιρετών μελών που μετέχουν στα όργανα της διοίκησης, προγραμματισμού και ελέγχου, που θεσμοθετούνται με τα άρθρ. 2,3,6,7 και 12 του παρόντος μέχρι του χρόνου εκλογής των νέων εκπροσώπων των εργαζομένων και πάντως όχι πέραν του έτους από της λήξεως της θητείας τους». Το άρθρ. 14α προστέθηκε από το άρθρ. Ι του Π.Δ. 168 της 5/18 Μαΐου 1991 (ΦΕΚ Α΄78). ΚΕΦΑΛΑΙΟ Ε΄ Σχέσεις Κράτους και Εταιρείας Εποπτεία Κράτους Άρθρ.15.-1.Το κράτος ασκεί εποπτεία μέσω των Υπουργών Εσωτερικών, Εθνικής Οικονομίας και Περιβάλλοντος-Χωροταξίας–Δημ. Έργων, σύμφωνα με τις ισχύουσες διατάξεις και τις διατάξεις του δ/τος αυτού. 2.Η Εταιρεία υποχρεούται να υποβάλλει στους Υπουργούς Εσωτερικών, Εθνικής Οικονομίας και Περιβάλλοντος–Χωροταξίας–Δημόσιων Έργων, κάθε στοιχείο ή πληροφορία που ζητείται σχετικά με την ΕΥΔΑΠ. ΚΕΦΑΛΑΙΟ ΣΤ΄ ΜΕΤΑΒΑΤΙΚΕΣ ΔΙΑΤΑΞΕΙΣ Άρθρ.16.-1.Μέχρι την, κατά τις διατάξεις του παρόντος, συγκρότηση της ΑΣΚΕ και του Δ.Σ. λειτουργία της Εταιρείας εξακολουθεί να διέπεται από την κείμενη νομοθεσία. 2.Η συγκρότηση των προβλεπόμενων στο δ/γμα αυτό οργάνων πρέπει να ολοκληρωθεί μέσα σε προθεσμία τεσσάρων μηνών από τη δημοσίευσή του. Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Άρθρ.2.-Η ΑΣΚΕ αποτελεί το όργανο κοινωνικού ελέγχου της ΕΥΔΑΠ και έχει τις ακόλουθες αποκλειστικές αρμοδιότητες: 1.Συμμετέχει με την υποβολή προτάσεων στη διαμόρφωση του Προγράμματος Οικονομικής και Κοινωνικής Ανάπτυξης στον Τομέα Ύδρευσης και Αποχέτευσης, όσον αφορά το αντικείμενο στην ΕΥΔΑΠ. 2.Αποφασίζει για τον προγραμματισμό της Εταιρείας στον τομέα των επενδύσεων, της χρηματοδότησης, των τιμολογίων, των προμηθειών και του εργατικού δυναμικού στα πλαίσια του Προγράμματος Οικονομικής και Κοινωνικής Ανάπτυξης. 3.Γνωμοδοτεί στην Κυβέρνηση για τον ετήσιο προϋπολογισμό της Εταιρείας. 4.Εγκρίνει τον ισολογισμό, την έκθεση πεπραγμένων και τον κοινωνικό ισολογισμό και απαλλάσσει το Διοικητικό Συμβούλιο από κάθε ευθύνη. 5.Ελέγχει την πορεία υλοποίησης του εγκεκριμένου προγράμματος και υποβάλλει στην Κυβέρνηση έκθεση για τη δράση του Διοικητικού Συμβουλίου (Δ.Σ.). 6.Εισηγείται την ανάκληση μελών της και μελών του Δ.Σ. με αιτιολογημένη απόφαση των 2/3 των μελών της. Πρόταση για την ανάκληση μέλους δεν εισάγεται για συζήτηση, αν δεν προσυπογράφεται τουλάχιστον από το 1/3 των μελών της ΑΣΚΕ. 7.Γνωμοδοτεί στην Κυβέρνηση μετά από πρόταση του Δ.Σ. για την αύξηση ή μείωση του εταιρικού κεφαλαίου, καθώς και την ίδρυση θυγατρικών επιχειρήσεων. 8.Ανακοινώνει τις αποφάσεις και τις γνωμοδοτήσεις της, οι δε εργασίες της είναι δημόσιες. Η σύγκληση, ο χρόνος και ο τόπος των συνεδριάσεων ανακοινώνεται με πρόσκληση που αναρτάται στα γραφεία της έδρας της Εταιρείας πριν από δύο τουλάχιστον ημέρες. 9.Διατυπώνει τη γνώμη της για τα εργασιακά θέματα, τα θέματα κανονισμού και όσα θέματα της παραπέμπει το Διοικητικό Συμβούλιο. 10.Γνωμοδοτεί για κάθε θέμα που παραπέμπει σ’ αυτήν ο αρμόδιος Υπουργός. 11.Οι αρμοδιότητες της ΑΣΚΕ των παρ. 2 και 4 του άρθρου αυτού ασκούνται με την επιφύλαξη των κειμένων διατάξεων για την εποπτεία του κράτους της ΕΥΔΑΠ. ΣΥΝΘΕΣΗ-ΣΥΓΚΡΟΤΗΣΗ Άρθρ.3.-1.Η ΑΣΚΕ η οποία ορίζεται για τριετή θητεία αποτελείται από 27 μέλη και έχει την ακόλουθη σύνθεση: α)9 εκπρόσωποι του Κράτους. Οι εκπρόσωποι αυτοί, με τους αναπληρωματικούς τους, ορίζονται με κοινή απόφαση των Υπουργών Εσωτερικών, Εθνικής Οικονομίας, Περιβάλλοντος-Χωροταξίας και Δημόσιων Έργων. β)9 εκπρόσωποι των εργαζομένων στην Εταιρεία που εκλέγονται με τους αναπληρωματικούς τους, με άμεση, καθολική και μυστική ψηφοφορία από όλους τους εργαζόμενους στην ΕΥΔΑΠ με το σύστημα της απλής αναλογικής, όπως ορίζεται στο άρθρ. 12 του Νόμ. 1264/1982. Η διαδικασία, ο χρόνος και οι λεπτομέρειες της καθολικής ψηφοφορίας καθορίζονται για κάθε εκλογή από πενταμελή εφορευτική επιτροπή. Τα μέλη της επιτροπής αυτής, η οποία προεδρεύεται από δικαστικό λειτουργό οριζόμενο κατά την διάταξη του άρθρ. 11 του Νόμ. 1264/1982 ορίζονται με απόφαση του  Υπουργού Περιβάλλοντος-Χωροταξίας - Δημόσιων  Έργων, ύστερα από γνώμη όλων των αναγνωρισμένων δευτεροβάθμιων συνδικαλιστικών οργανώσεων της Εταιρείας. Στην περίπτωση που  για οποιοδήποτε λόγο δεν παρασχεθεί γνώμη  από    τις     παραπάνω    συνδικαλιστικές    οργανώ(Μετά τη σελ. 710,02) Σελ. 710,03 Τεύχος Ι-73 Σελ. 87 Ύδρευση Λεκανοπεδίου Αθηνών 23.Ι.β.38 σεις για τον ορισμό της εφορευτικής επιτροπής, αυτή ορίζεται με απόφαση του Υπουργού ΠΕΧΩΔΕ. Στην ίδια υπουργική απόφαση τάσσεται και προθεσμία μέσα στην οποία πρέπει να εκλεγούν οι εκπρόσωποι αυτοί. γ)4 εκπρόσωποι της Τοπικής Αυτοδιοίκησης οριζόμενοι με τους συμπληρωματικούς τους από την Τοπική Ένωση Δήμων και Κοινοτήτων Νομού Αττικής (ΤΕΔΚΝΑ) και δ)5 εκπρόσωποι κοινωνικών φορέων και οργανώσεων που εξυπηρετούνται ή επηρεάζονται άμεσα από τις δραστηριότητες της Εταιρείας. Οι εκπρόσωποι αυτοί, με τους αναπληρωματικούς τους, ορίζονται ένας αντίστοιχα, από τις διοικήσεις των πιο κάτω κοινωνικών φορέων ή οργανώσεων. δα)Γενική Συνομοσπονδία Εργατών Ελλάδος (ΓΣΕΕ). δβ)Ανώτατη Διοίκηση Ενώσεων Δημοσίων Υπαλλήλων (ΑΔΕΔΥ). δγ)Τεχνικό Επιμελητήριο Ελλάδος (ΤΕΕ). δδ)Εμπορικό και Βιομηχανικό Επιμελητήριο Αθηνών (ΕΒΕΑ). δε)ΠΑΣΕΓΕΣ. 2.Ο ορισμός των εκπροσώπων των στοιχείων γ΄ και δ΄ της προηγούμενης παραγράφου γίνεται ύστερα από έγγραφη πρόσκληση του Υπουργού Περιβάλλοντος-Χωροταξίας-Δημόσιων Έργων με την οποία ορίζεται προθεσμία τουλάχιστον 20 ημερών. Σε περίπτωση που για οποιοδήποτε λόγο δεν ορίζονται ή δεν εκλέγονται οι εκπρόσωποι των στοιχ. γ΄ και δ΄ της προηγούμενης παραγράφου, οι εκπρόσωποι των φορέων ορίζονται με κοινή απόφαση των Υπουργών Εσωτερικών-Εθνικής Οικονομίας και Περιβάλλοντος-Χωροταξίας-Δημόσιων Έργων. 3.Στην πρώτη συνεδρίαση της ΑΣΚΕ, που συγκαλείται από τον Υπουργό ΠΕΧΩΔΕ, εκλέγεται με μυστική ψηφοφορία και απόλυτη πλειοψηφία των μελών της τριμελές Προεδρείο, τα μέλη του οποίου εναλλάσσονται κάθε χρόνο στη θέση του Προέδρου της ΑΣΚΕ, με τη σειρά εκλογής τους. 4.Η συγκρότηση σε σώμα των μελών της ΑΣΚΕ γίνεται με κοινή απόφαση των Υπουργών Εσωτερικών, Εθνικής Οικονομίας, Περιβάλλοντος Χωροταξίας-Δημόσιων Έργων, δημοσιευόμενη στην Εφημερίδα της Κυβερνήσεως. 5.Με ευθύνη του Διοικητικού Συμβουλίου αμέσως μετά τη συγκρότηση της ΑΣΚΕ δημιουργείται μόνιμη υπηρεσιακή μονάδα γραμματειακής εξυπηρέτησης, από το προσωπικό που ήδη υπηρετεί στην Εταιρεία. Σελ. 710,04 Τεύχος Ι-73 Σελ. 88 6.Τα μέλη της ΑΣΚΕ ανακαλούνται οποτεδήποτε από τα όργανα που τους όρισαν ή τους εξέλεξαν, αυτεπάγγελτα ή μετά από εισήγηση της ίδιας της ΑΣΚΕ κατά το άρθρ. 2 παρ. 6 του παρόντος. Στην περίπτωση αυτή καθώς και σε περίπτωση θανάτου, ή παραίτησης οποιουδήποτε μέλους πριν από τη λήξη της θητείας του, η θέση καταλαμβάνεται από το πρώτο, στη σειρά εκλογής ή διορισμού, αναπληρωματικό μέλος. Λειτουργία Άρθρ.4.-1.Η ΑΣΚΕ συνέρχεται με πρόσκληση του Προέδρου της σε τακτική σύνοδο κάθε τετράμηνο και σε έκτακτη όταν ζητηθεί από το 1/3 τουλάχιστον των μελών της ή από το Υπουργείο Περιβάλλοντος, Χωροταξίας και Δημόσιων Έργων ή από το Διοικητικό Συμβούλιο της ΕΥΔΑΠ. 2.Η ΑΣΚΕ βρίσκεται σε απαρτία αν είναι παρόντα τα 3/4 των μελών της. Αποφασίζει με την απόλυτη πλειοψηφία όλων των μελών της. 3.Η ημερήσια διάταξη της τακτικής συνόδου της ΑΣΚΕ καθορίζεται από τον Πρόεδρό της, της δε έκτακτης συνόδου από αυτούς που ζήτησαν τη σύγκλησή της. ΚΕΦΑΛΑΙΟ Γ΄ ΔΙΟΙΚΗΣΗ Όργανα Διοίκησης Άρθρ.5.-Τα όργανα Διοίκησης της Εταιρείας είναι το Διοικητικό Συμβούλιο, ο Γενικός Διευθυντής, οι δύο Αναπληρωτές Γενικοί Διευθυντές και το Συμβούλιο Διεύθυνσης. ΔΙΟΙΚΗΤΙΚΟ ΣΥΜΒΟΥΛΙΟ (Δ.Σ.) Άρθρ.6.-1.Το Διοικητικό Συμβούλιο είναι αρμόδιο να αποφασίζει για κάθε θέμα που αφορά στη διοίκηση της Εταιρείας, στη διαχείριση της περιουσίας της και γενικά στην επιδίωξη του σκοπού της εκτός των θεμάτων που ανάγονται στις αρμοδιότητες της ΑΣΚΕ. Παρακολουθεί την πορεία της ΕΥΔΑΠ και την υλοποίηση του προγράμματός της. 23.Ι.β.38 Ύδρευση Λεκανοπεδίου Αθηνών 2.Ειδικότερα το Δ.Σ. έχει τις παραπάνω αρμοδιότητες: α.Εισηγείται για όλα τα προς εξέταση από την ΑΣΚΕ θέματα και ιδιαίτερα για την πολιτική και τον μεσοπρόθεσμο και μακροπρόθεσμο προγραμματισμό της ΕΥΔΑΠ και ιδίως στους τομείς των επενδύσεων, της χρηματοδότησης, των τιμολογίων, των προμηθειών αι του εργατικού δυναμικού. β.Εγκρίνει μετά από εισήγηση του Γενικού Διευθυντή και υποβάλλει στην Κυβέρνηση για περαιτέρω έγκριση τον ετήσιο προϋπολογισμό της ΕΥΔΑΠ, κοινοποιώντας τον στην ΑΣΚΕ προκειμένου να γνωματεύσει γι’ αυτόν στην Κυβέρνηση. γ.Εγκρίνει μετά από εισήγηση του Γενικού Διευθυντή και υποβάλλει στην ΑΣΚΕ για περαιτέρω έγκριση τον ετήσιο ισολογισμό, τον κοινωνικό ισολογισμό και την έκθεση πεπραγμένων της ΕΥΔΑΠ. δ)Εισηγείται για έγκριση στον αρμόδιο Υπουργό την εσωτερική οργάνωση και τους κανονισμούς λειτουργίας της ΕΥΔΑΠ.  ε)Αποφασίζει την κατάρτιση συμβάσεων αντικειμένου πάνω από 50 εκατ. δρχ. στ)Προτείνει στην ΑΣΚΕ την ίδρυση θυγατρικών επιχειρήσεων. 3.Η Εταιρεία εκπροσωπείται δικαστικώς και εξωδίκως από τον Πρόεδρο του Δ.Σ Σύνθεση και διορισμός Δ.Σ. ΄Αρθρ.7.-1.Το Δ.Σ. είναι 9μελές και αποτελείται από 5 εκπροσώπους του Κράτους, 2 εκπροσώπους των εργαζομένων στην Εταιρεία και 2 της Τοπ. Αυτοδιοίκησης. Ορίζεται για 3ετή θητεία με κοινή απόφαση των Υπουργών Εσωτερικών, Εθν. Οικονομίας και Περιβάλλοντος– Χωροταξίας–Δημόσιων Έργων δημοσιευόμενη στην Εφημερίδα της Κυβερνήσεως. Με την ίδια απόφαση ορίζεται μεταξύ των μελών του Δ.Σ. ο Πρόεδρός του και ο αναπληρωτής του. 2.Οι εκπρόσωποι των εργαζομένων και οι αναπληρωματικοί τους εκλέγονται με άμεση, καθολική ψηφοφορία και το σύστημα  της απλής αναλογικής. Η διάταξη του άρθρ. 3 παρ. Ι εδάφ. β΄ του παρόντος εφαρμόζεται αναλόγως. Οι εκπρόσωποι της Τοπ. Αυτ/σης και οι αναπληρωτές τους προτείνονται από την ΤΕΔΚΝΑ. 3.Με κοινή απόφαση των Υπουργών Εσωτερικών, Εθνικής Οικονομίας και Περιβάλλοντος–Χωροταξίας–Δημόσιων Έργων καθορίζεται η αποζημίωση των μελών του Διοικητικού Συμβουλίου και η αντιμισθία του Γενικού Διευθυντή και των Αναπληρωτών Γενικών Διευθυντών, επιφυλασσόμενης της παρ. 6 του παρόντος καθώς και της παρ. Ι του άρθρ. 6 του Νόμ. 1256/82. 4.Τα μέλη του Δ.Σ. ανακαλούνται με κοινή απόφαση των Υπουργών Εσωτερικών, Εθν. Οικονομίας και Περιβάλλοντος – Χωροταξίας – Δημοσίων ΄Εργων. Ειδικά οι εκπρόσωποι των εργαζόμενων ανακαλούνται εφ’ όσον πληρούνται οι προϋποθέσεις του άρθρ.2 παρ. 6 του παρόντος. 5.Σε περίπτωση ανάκλησης, θανάτου παραίτησης ή αποχώρησης για οποιοδήποτε λόγο μέλους του Διοικητικού Συμβουλίου, πριν από τη λήξη της θητείας του, ορίζεται νέο μέλος για τον υπολειπόμενο χρόνο της θητείας. Ως προς τους εκπροσώπους των εργαζομένων και της Τοπ. Αυτοδιοίκησης η κενή θέση καταλαμβάνεται από τον αναπληρωτή τους. Σε περίπτωση που εκλείψει και ο αναπληρωτής, εφαρμόζεται ανάλογη διάταξη της παρ 2 του παρόντος άρθρου. 6.Τα μέλη του Διοικητικού Συμβουλίου, που προέρχονται από το προσωπικό της Εταιρείας κατά τη διάρκεια της θητείας τους σ’ αυτό, δικαιούνται να απέχουν από την εργασία τους για όσο χρόνο απαιτείται κάθε φορά, μετά από απόφαση του Δ.Σ. Κατά τη διάρκεια της απουσίας τους λαμβάνουν μόνο τις αποδοχές της θέσης τους, χωρίς την αποζημίωση της παρ. 3 του παρόντος άρθρου. Λειτουργία Διοικητικού Συμβουλίου Άρθρ.8.-1.Το Διοικητικό Συμβούλιο συγκαλείται από τον Πρόεδρό του και συνεδριάζει στην έδρα της Εταιρείας. Εισηγητής των θεμάτων της ημερήσιας διάταξης στο Διοικητικό Συμβούλιο είναι ο Γενικός Διευθυντής. 2.Το Διοικητικό Συμβούλιο συνεδριάζει δύο φορές το μήνα και έκτακτα όταν κριθεί τούτο αναγκαίο από τον Πρόεδρό του. 3.Η ημερήσια διάταξη των συνεδριάσεων καθορίζεται από τον Πρόεδρο και τα θέματά της περιέχονται στην πρόσκληση που αποστέλλεται στους συμβούλους. 4.Το Διοικητικό Συμβούλιο είναι σε απαρτία και συνεδριάζει νόμιμα όταν παρίστανται έξι (6) από τα μέλη του. 5.Σε περίπτωση απουσίας ή κωλύματος του Προέδρου προεδρεύει ο αναπληρωτής του. 6.Οι αποφάσεις λαμβάνονται με απόλυτη πλειοψηφία των παρόντων. Σε περίπτωση ισοψηφίας υπερισχύει η ψήφος του Προέδρου ή του προεδρεύοντος. 7.Σε κάθε συνεδρίαση του Διοικητικού Συμβουλίου τηρούνται πρακτικά που επικυρώνονται αμέσως ή στην επόμενη συνεδρίαση. Τα αντίγραφα ή αποσπάσματα των πρακτικών επικυρώνονται από τον Πρόεδρο ή τον αναπληρωτή του.  8.Στις συνεδριάσεις του Διοικητικού Συμβουλίου δύναται να παρίσταται χωρίς δικαίωμα ψήφου, ο Νομικός Σύμβουλος της Εταιρείας εφόσον κληθεί από τον Πρόεδρο ή το Δ.Σ.  9.Η γραμματειακή εξυπηρέτηση του Συμβουλίου παρέχεται από τη Δ/νση Διοικητικού της Εταιρείας.  10.Οι λοιπές λεπτομέρειες για τη σύγκληση και λειτουργία του Διοικητικού Συμβουλίου καθορίζονται με κανονισμό που εγκρίνεται από το Διοικητικό Συμβούλιο. Ευθύνη μελών Διοικητικού Συμβουλίου